Mestská časť Bratislava – Nové Mesto

Materiál na rokovanie
Miestneho zastupiteľstva
dňa: 03.06.2014

Návrh 
na zverenie časti nebytových priestorov na I. nadzemnom poschodí Spoločenského domu VERNOSŤ do správy Knižnice Bratislava Nové Mesto, IČO: 00 226 866, so sídlom Pionierska 12, 831 02 Bratislava 

Predkladá:						       Materiál obsahuje:
Ing. Ľudovít Kollárik					       1. Návrh uznesenia
prednosta MÚ	BA-NM				       2. Dôvodovú správu
							       3. Pôdorys priestorov

Spracovateľ:						       Stanovisko právnej skupiny:
Mgr. Jana Biharyová	- nie je potrebné
-	právnik

Mgr. Marianna Moravcová Tomčíková	
-	poverená vedením oddelenia 		 

Na rokovanie prizvať:
spracovateľa

					jún 2014

Návrh uznesenia

Miestne zastupiteľstvo mestskej časti Bratislava - Nové Mesto 

schvaľuje zverenie 

časti nebytových priestorov nachádzajúcich sa na I. nadzemnom podlaží, pozostávajúcich z troch samostatných miestností, situovaných vpravo od hlavného vchodu, o celkovej výmere 206,14 m2 Spoločenského strediska VERNOSŤ nachádzajúceho sa na ul. Nobelova č. 30              - súpisné číslo 1300, na pozemku registra „C“ KN parc. č. 13528, zapísanom na LV č. 3749 v k. ú. Nové Mesto

; na dobu neurčitú

; pre Knižnicu Bratislava Nové Mesto so sídlom Pionierska 12, 831 02 Bratislava,                  IČO: 00 226 866 - rozpočtovú organizáciu Mestskej časti Bratislava – Nové Mesto, 

;  za účelom rozšírenia jej pobočiek. 

-	s pripomienkami

-	bez pripomienok

DÔVODOVÁ  SPRÁVA

Mestská časť Bratislava – Nové Mesto je výlučným vlastníkom nehnuteľnosti - Spoločenský dom VERNOSŤ, ktorý sa nachádza na ul. Nobelova č. 30 - súpisné číslo 1300, parcela registra „C“ KN č. 13528, LV č. 3749, k. ú. Nové Mesto (ďalej v texte len „Spoločenský dom“). 

V súčasnej dobe je citovaná Spoločenský dom predmetom nájomného vzťahu so spoločnosťou Vernosť, spol. s r.o., so sídlom Nobelova 30, 831 02 Bratislava (ďalej v texte len „nájomca“), pričom však nájomca tieto priestory nevyužíva.

Nakoľko nájomca opakovane žiada mestskú časť o zníženie nájomného, resp. o ukončenie nájomného vzťahu, je z hľadiska hospodárneho nakladania s majetkom mestskej časti účelné buď nového nájomcu (čo je predmetom verejnej obchodnej súťaže), resp. nájsť iné vhodné využitie Spoločenského domu. Riaditeľka Knižnice Bratislava Nové Mesto prejavila záujem o využívanie časti Spoločenského domu, ktoré by Knižnica Bratislava Nové Mesto mohla využívať na rozšírenie svojho pôsobenia o ďalšiu pobočku.

Po vykonanej miestnej obhliadke boli pre daný účel ako najvhodnejšie vybrané nebytové priestory na I. nadzemnom podlaží, pozostávajúce z troch samostatných miestností, situovaných vpravo od hlavného vchodu, o celkovej výmere 206,14 m2.